Et forløb hos mig er slet ikke det samme som at komme på slankekur. Generelt kan man sige om slankekure, at de stort set altid vil være midlertidige, da de færreste mennesker er i stand til at holde en slankekur for evigt. Der er dog mange, der lykkes med at opnå et vægttab gennem en slankekur, og nogen taber også rigtig mange kilo. Vægttabet varer for de fleste (ca. 95 %) dog kun midlertidigt, og den midlertidige succes, man oplevede gennem sit vægttab vil efterfølgende føles som en fiasko, fordi det er så svært at holde resultatet. Man kan derfor sige at, en midlertidig indsats kun vil give et midlertidigt resultat. Varige vaneændringer Jeg har ud fra vanecoach uddannelsen og fra min erfaring med klienter fundet ud af, hvordan det at arbejde med vaneændringer øger sandsynligheden for, at resultaterne bliver mere varige. De vaner, man får succes med at opbygge hos mig, vil altså være vaner, som kan følge en så længe, at de stadigvæk bidrager til et bedre og mere værdifuldt liv for en.